
Ministru kabineta rīkojums Nr. 411
Rīgā 2024. gada 28. maijā (prot. Nr. 22 20. §)
Par pirmtiesību izmantošanu un bezmantinieka mantas – nekustamā īpašuma "Mārupītes" Ķekavas pagastā, Ķekavas novadā, – pārņemšanu valsts īpašumā un nodošanu Satiksmes ministrijas valdījumā
· 1. Saskaņā ar Publiskas personas mantas atsavināšanas likuma 5. panta desmito daļu  izmantot pirmtiesības un pārņemt valsts īpašumā Satiksmes ministrijas valdījumā par bezmantinieka mantu atzīto nekustamo īpašumu "Mārupītes" (nekustamā īpašuma kadastra Nr. 8070 010 0141) – zemes vienību (zemes vienības kadastra apzīmējums 8070 010 0141) 0,103 ha platībā – Ķekavas pagastā, Ķekavas novadā (turpmāk – nekustamais īpašums).
· 2. Satiksmes ministrijai:
· 2.1. ievērojot Publiskas personas mantas atsavināšanas likuma 5. panta desmito daļu, iemaksāt zvērināta tiesu izpildītāja depozīta kontā naudas līdzekļus nekustamā īpašuma novērtējuma apmērā;
· 2.2. normatīvajos aktos noteiktajā kārtībā īpašuma tiesības uz šā rīkojuma 1. punktā minēto nekustamo īpašumu nostiprināt zemesgrāmatā uz valsts vārda Satiksmes ministrijas personā projekta "Eiropas standarta platuma 1435 mm dzelzceļa līnijas izbūve "Rail Baltica" koridorā caur Igauniju, Latviju un Lietuvu" īstenošanai;
· 2.3. izdevumus, kas saistīti ar šā rīkojuma 1. punktā minētā nekustamā īpašuma iegūšanu valsts īpašumā un īpašuma tiesību nostiprināšanu zemesgrāmatā, segt no līdzekļiem, kas paredzēti 2022. gada 25. oktobrī starp akciju sabiedrību "RB Rail" un Eiropas Klimata, infrastruktūras un vides izpildaģentūru noslēgtajā līgumā par līdzfinansējumu triju Baltijas valstu ātrgaitas dzelzceļa līnijas Rail Baltica projekta attīstībai.

